Vyhodnotenie pripomienkového konania
Návrh Správa o stave odsúhlasovania projektov  v Európskej komisii, ktoré boli odsúhlasené vládou SR v roku 2004
Spôsob pripomienkového konania:
	Skrátené – z dôvodu plnenia prijatých eurointegračných záväzkov	
Zoznam oslovených subjektov:	Kancelária podpredsedu vlády SR pre európsku integráciu, ľudské práva a menšiny, MP SR, MK SR, MV SR, MDPT SR, MO SR, MF SR, MH SR, MZV SR, MŽP SR, MPSVR SR, MŠ SR, MZ SR, MS SR,  odbor vládnej agendy ÚV SR, sekcia hospodárskej politiky ÚV SR, Konfederácia odborových zväzov SR, Asociácia zamestnávateľských zväzov a združení, Republiková únia zamestnávateľov	
Počet oslovených subjektov:	19	
Zaslali do stanoveného termínu:	Kancelária podpredsedu vlády SR pre európsku integráciu, ľudské práva a menšiny, MP SR, MK SR, MV SR, MDPT SR, MO SR, MF SR, MH SR, MZV SR, MŽP SR, MPSVR SR, MŠ SR, MZ SR, MS SR,  odbor vládnej agendy ÚV SR, sekcia hospodárskej politiky ÚV SR, Konfederácia odborových zväzov SR, Asociácia zamestnávateľských zväzov a združení, Republiková únia zamestnávateľov	
Zaslali po termíne:	-	
Vôbec nezaslali:	-	
Subjekty, ktoré nemali pripomienky:	KOZ SR, Sekcia kontroly ÚV SR,MDPT SR, MZV SR, MV SR, MP SR, MK SR, MO SR, 	
Počet vznesených pripomienok:	19	
Počet akceptovaných pripomienok:	19	
Počet neakceptovaných:
Z toho počet zásadných – ktoré subjekty:	-
-	
Rozporové konanie (s kým, kedy na akej úrovni, s akým výsledkom):	-	
Počet odstránených pripomienok:	-	
Počet neodstránených pripomienok:	-	

REZORT	PRIPOMIENKA	TYP	VYH.	SPÔSOB VYHODNOTENIA	POZNÁMKA	
MPSVR SR	v  Prílohe č. 1  opraviť sumu pre celkový počet priamo vytvorených pracovných miest - 3870 	O
	A
	Zapracované v texte
		
MPSVR SR	v  Prílohe č. 2 doplniť v položke "Oprávnené náklady" údaj o mene	O	A	Zapracované v texte
		
MPSVR SR	v  projekte Železníc SR č. 2004 SR 16 C PT 001 upraviť  rozpor v definovaní ŽKM 47,550 - 100,500 ( Príloha č. 1 ), resp. ŽKM 47,550 - 11,500 ( Príloha č. 2 )	O	A	Zapracované v texte
		
MF SR	Bod 1. stav odsúhlasovania projektov k  31.12.2004: vzhľadom na zvyšovanie miery národného spolufinancovania u všetkých  projektov KF odsúhlasených vládou SR v roku 2004 je nutné vyjadrenie MDPT SR a MŽP SR, že váhu spolufinancovania bude znášať príslušná kapitola, keďže  podľa Koncepcie systému finančného riadenia Kohézneho fondu ( kapitola 3.2) ,,sprostredkovateľský orgán pod Platobným orgán je zodpovedný za
•	rozpočtovanie príjmov z ES na projekt KF ako aj k týmto príjmom priradených výdavkov, a to v rámci svojej rozpočtovej kapitoly;
•	rozpočtovanie výdavkov ŠR určených na spolufinancovanie projektu KF, a to v rámci svojej rozpočtovej kapitoly;
•	   koordináciu prác pri rozpočtovaní príjmov z ES na projekty KF, k týmto príjmom priradených výdavkov rozpočtovaných v rámci príslušnej rozpočtovej kapitoly a rozpočtovanie výdavkov ŠR na spolufinancovanie projektu KF“.	O

	A

	Zapracované, doplnené do úlohy B.2

MF SR	Bod 3.  k návrhu, ktorý sa týka dosiahnutia čo najkratšieho schvaľovania žiadosti upozorňujem, že vypracovanie dokumentácie pre vyhlásenie verejného obstarávania je zložitý a časovo náročný proces, ktorý môže vykonávať len odborne spôsobilá osoba, preto sa javí ako neefektívne vypracovanie spomínanej dokumentácie ( oznámenie o vyhlásení metódy verejného obstarávania, súťažné podklady, technické špecifikácie) pred schválením žiadosti o schválenia ,, Rozhodnutia EK o poskytnutí pomoci pre projekt KF. Navyše pri vyhlásení metódy verejného obstarávania už v oznámení obstarávateľ musí stanoviť lehotu viazanosti ponúk, pričom podľa §46 zákona č. 523/2003 o verejnom obstarávaní  musí v tejto lehote   aj uzavrieť zmluvu. Dĺžka lehoty viazanosti nie je v zákone č. 523/2003 stanovená, avšak pri nadlimitných metódach je povinne viazaná zložením zábezpeky, čo je finančne náročné. 	O	A	Akceptované, text vypustený		
Sekcia hospodárskej politiky ÚV SR	V návrhu uznesenia vlády SR, v bode B.1., odporúčame slovo „žiadosti“ uviesť v príslušnom tvare množného čísla.	O	A	Zapracované v texte		
Odbor rozvoja regiónov a štrukturálnych akcií EÚ 
ÚV SR	V návrhu uznesenia v bode B. v poslednej vete uviesť „V návrhu vyhodnotiť súlad zaradených projektov“ nie „zaradenia“ projektov
          Predkladacia správa v tom rozsahu ako je prezentovaná nezodpovedá metodickému pokynu na predkladanie materiálu na rokovanie vlády SR. Je minimálne potrebné, aby v stručnosti vystihla obsah a podstatu samotného materiálu.
         Príloha č. 1 udáva pri železničnom projekte Piešťany – Nové Mesto výšku celkových oprávnených nákladov 106 mil. EUR a v Prílohe č. 2 udáva 89,316 mil. EUR. Je potrebné zosúladiť tieto údaje.   	O

O

O	A

A

A	Zapracované v texte

Zapracované do Predkladacej správy

Zapracované v texte
		
MŽP SR	Návrh uznesenia vlády, časť B.1.  predložiť návrh zásobníka projektov pre Kohézny fond pre programovacie obdobie 2007 – 2013 ... – v súčasnosti, pokiaľ nie je uzatvorený proces rokovaní s EK o budúcich nariadeniach pre programovacie obdobie 2007 – 2013, pokiaľ nie je stanovený presný finančný rámec pre Kohézny fond, pokiaľ nie sú spracované a odsúhlasené koncepčné programovacie dokumenty na národnej a sektorovej úrovni, nie je možné vypracovať a predložiť na rokovanie vlády SR spomínaný zásobník v tak definovanom termíne - 30.6. 2005. 
Navrhujeme celú časť B1 vypustiť.	Z	A	Úloha preformulovaná v súlade s pripomienkou a potrebou zabezpečiť realizáciu požiadaviek EK na proces výberu a zabezpečenie kvality projektov, ktorý je podmienkou pre predkladanie ďalších projektov zo strany EK.		
MŽP SR	Návrh uznesenia vlády, časť B.2. – považujeme za potrebné, aby vláda schválila spolufinancovanie schválených projektov vo výške podľa schváleného Finančného plánu v Prílohe II Rozhodnutia Komisie.  
Text navrhujeme preformulovať v nasledovnom zmysle : podpredseda vlády a minister financií v spolupráci s ministrom životného prostredia zabezpečí spolufinancovanie schválených projektov vo výške podľa schváleného Finančného plánu v Prílohe II Rozhodnutia Komisie	Z	A	Zásadná pripomienka stiahnutá na základe akceptovania stanoviska MF SR. 		
MŽP SR	Návrh uznesenia vlády, časť B.3. predložiť návrh opatrení na zabezpečenie efektívneho využívania verejných zdrojov na zabezpečenie prípravy projektov verejných prác využívajúcich podporu zo štrukturálnych fondov a Kohézneho fondu je nemožné z dôvodu nezladenia procesov a kritérií pri výbere projektov v programovaní štrukturálnych fondov a Kohézneho fondu oproti verejným prácam.
Navrhujeme celú časť B3 vypustiť.
	Z	A	Akceptovaná. Uznesenie a text preformulovaný tak, aby bol plne v súlade so znenim zákona 254/1998 Z.z. o verejných prácach a kompetenciám rezortov v súlade s týmto zákonom		
MŽP SR	bod 2, „Stav doteraz neschválených projektov“, sme zásadne proti tomu, aby takto nazvaný bod, okrem základného popisu neschválených projektov a informácie o finančnom zostatku alokácie pre SR, obsahoval aj popis najvhodnejšieho postupu  zatiaľ neschválených projektov MŽP SR.
Navrhujeme celý bod preformulovať a uviesť iba ako informáciu	Z	A	Akceptovaná. Text upravený.		
MŽP SR	bod 3, str. 2, „Závery z procesu odsúhlasenia projektov (verejných prác) ...“  prvý odstavec, druhá veta „Už dnes sú buď dokončené alebo vo vysokom štádiu rozpracovanosti ďalšie žiadosti a projekty (verejné práce)” – z formulácie nie je jasné, či sa myslia žiadosti projektov v zmysle Kohézneho fondu, alebo v zmysle verejných prác. Pokiaľ sa myslia žiadosti Kohézneho fondu pre životné prostredie, táto informácia nie je úplne pravdivá. Ak sa myslia verejné práce, táto informácia je už zo spomínaného dôvodu nerelevantná. 
Vetu navrhujeme vypustiť.
	Z	A	Akceptovaná. Text upravený.		
MŽP SR	bod 3, str. 3, „Na základe skúsenosti z rokovania o predložených žiadostiach a ...“ – celú vetu a nasledujúci text s odrážkami navrhujeme vypustiť, a podobne aj nasledujúci odstavec, až po koniec materiálu.
Zatiaľ nie je stanovený presný finančný rámec pre Kohézny fond a uzavreté rokovania s EK o budúcich nariadeniach pre programovacie obdobie 2007 – 2013 vrátane Návrhu Nariadenia Rady, ktorým sa ustanovuje Kohézny fond (COM(2004) 494 final) - od 1.1.2007 nahradí v súčasnosti platné nariadenie Rady (ES) č. 1164/94, ktorým budú stanovené pravidlá oprávnenosti výdavkov. Podobne nie sú spracované a odsúhlasené koncepčné programovacie dokumenty na národnej a sektorovej úrovni,   nie je uzavretá výška investícií tzv. veľkých projektov, pri ktorej sa projekty budú/nebudú schvaľovať v EK a na Slovensku. Okrem iného sa plánuje otvoriť aj Zákon o verejných prácach. 
Uvedené nie je v súlade s používanými postupmi pre KF v sektore životného prostredia. Na základe rozhodnutia MŽP SR (SORO) a v zmysle Zmluvy o poskytnutí finančného príspevku a implementácii KF uzatvorenej medzi MŽP SR a konečným príjimateľom IO vykonáva dohľad nad verejným obstarávaním formou ex-ante schvaľovania jednotlivých krokov vo verejnom obstarávaní. Z uvedeného dôvodu je možné verejné obstarávanie vykonať výlučne po vydaní Rozhodnutia EK a uzatvorení Zmluvy medzi MŽP SR a konečným prijímateľom. 
Zároveň platná právna úprava v Nariadení Rady ES č.1164/94 stanovuje vznik doby oprávnenosti výdavkov dňom doručenia Žiadosti o financovanie z KF na EK. Výkonom verejného obstarávania pred týmto dátumom, by mohlo dôjsť k podpisu zmluvy o dielo s dodávateľom a tým k vzniku oprávnených výdavkov ešte pred uzatvorením zmluvy o financovaní medzi MŽP SR a konečným prijímateľom.	Z	A	Akceptovaná. Text upravený.		
MŽP SR	Z dôvodu vývoja výmenného kurzu SKK/EUR a uzatvorenia Zmluvy o poskytnutí finančného príspevku a implementácii KF uzatvorenej medzi MŽP SR a konečným prijímateľom, ktorá sa uzatvára v SKK požadujeme, aby výmenný kurz bol súčasťou pripomienkovaného materiálu a zároveň požadujeme aj Prílohu 1-3 prepočítať na SKK.
	Z	A	Akceptovaná. Schválené sumy prepočítané priemerným mesačným kurzom SKK/EUR v mesiaci december 2004, teda mesiaci vydania rozhodnutí EK 1EUR=38,925 SKK. Prepočítané hodnoty sú rozdielne oproti hodnotám uvedeným v príslušných uzneseniach vlády, ktorými boli schválené žiadosti o podporu z Kohézneho fondu uvedených projektov.  		
MŽP SR	Názov materiálu – nevystihuje o aký typ schválených projektov ide. Je potrebné doplniť „Správa o stave odsúhlasovania projektov Kohézneho fondu ...“	O	N	Neakceptovaná. Názov materiálu vychádza z názvu uvedeného v Pláne práce vlády SR na rok 2005		
MŽP SR	Samotný materiál „Správa o stave odsúhlasovania projektov v Európskej komisii, ktoré boli odsúhlasené vládou SR v roku 2004“:
prvý odstavec, tretí riadok - vypustiť slovo „niektorých“,
prvý odstavec, štvrtý riadok – doplniť žiadateľa za projekt protipovodňovej ochrany SVP š.p. Banská Štiavnica.	O	A	Akceptovaná. Text upravený podľa pripomienky		
MŽP SR	Príloha 1 –  v prílohe sú číselné nepresnosti, žiadame upraviť v zmysle schválených uznesení daných projektov ŽP	O	A	Akceptovaná. Číselné údaje opravené		

Vysvetlivky k skratkám v tabuľke:
Z – zásadná
O – obyčajná
A – akceptovaná
C – čiastočne akceptovaná
N - neakceptovaná